Saudiya Arabistoni hukumati mamlakatdagi ilk sayyohlik yo‘nalishi – tabiiy va madaniy yodgorlik Al-Ula haqida e’lon qildi. Ushbu yodgorlik Al-Madina viloyatida joylashgan. Hudud YuNeSKOning Butunjahon merosi ro‘yxatiga kiritilgan bo‘lib, unda Madain-Solih sag‘anasi va qoya shaklidagi quyosh soatlari joylashgan. Saudiya Arabistoni valiahd shahzodasi Muhammad bin Salmon qirollikning ilk sayyohlik mintaqasini rivojlantirish strategiyasini taqdim qildi. Unga ko‘ra, 2023 yilgacha mintaqaga 230 ming, 2035 yilgacha ega 1,5-2 mln sayyohni jalb qilish rejalashtirilgan. Al-Ula hududida milliy qo‘riqxona tashkil etiladi. Avval Saudiya Arabistoniga asosan Haj va Umra ziyoratlarini amalga oshiruvchilar tashrif buyurardilar.